ᱨᱟᱢᱯᱩᱨᱦᱟᱴ

ᱨᱟᱢᱯᱩᱨᱦᱟᱴ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱝ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱝ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱝ ᱢᱤᱫ ᱢᱚᱦᱩᱠᱩᱢᱟᱨ ᱟᱨ ᱯᱚᱣᱨᱚᱥᱚᱵᱷᱟ ᱱᱟᱜᱟᱨ ᱠᱟᱱᱟ᱾ ᱱᱩᱭᱟ ᱱᱟᱜᱟᱨ ᱫᱚ ᱯᱚᱪᱷᱤᱢ ᱵᱟᱝᱞᱟ ᱟᱨ ᱡᱷᱟᱨᱠᱷᱚᱸᱰ ᱵᱚᱰᱟᱨ ᱟᱨᱮ ᱨᱮ ᱢᱮᱱᱟᱜᱼᱟ᱾ ᱨᱟᱢᱯᱩᱨᱦᱟᱴ ᱫᱚ ᱡᱚᱜᱟᱡᱚᱜ ᱵᱟᱵᱚᱫ ᱛᱮ ᱟᱹᱰᱤ ᱜᱚᱱᱚᱝᱟᱱ ᱱᱟᱜᱟᱨ ᱠᱟᱱᱟ ᱪᱮᱫᱟᱜ ᱥᱮ ᱱᱩᱭᱟ ᱱᱟᱜᱟᱨ ᱪᱮᱛᱟᱱ ᱛᱮ ᱥᱮᱱᱟᱠᱟᱱᱟ ᱡᱟᱹᱛᱤᱭᱟᱹᱨᱤ ᱦᱟᱭᱳᱭᱮ ᱟᱨ ᱯᱚᱱᱚᱛ ᱦᱟᱭᱳᱭᱮ ᱥᱟᱝ ᱨᱮᱞ ᱰᱟᱦᱟᱨ,ᱡᱟᱦᱟ ᱠᱷᱟᱹᱛᱤᱨ ᱮᱴᱟᱜ ᱱᱟᱜᱟᱨ ᱟᱨ ᱯᱚᱱᱚᱛ ᱥᱟᱝ ᱱᱩᱭᱟ ᱱᱟᱜᱟᱨ ᱡᱚᱯᱨᱟᱣ ᱢᱮᱱᱟᱜᱼᱟ᱾ ᱨᱟᱢᱯᱩᱨᱦᱟᱴ ᱱᱟᱜᱟᱨ ᱠᱷᱚᱱ ᱙ ᱠᱤᱢᱤ ᱥᱟᱹᱜᱤᱱ ᱨᱮ ᱢᱮᱱᱟᱜᱼᱟ ᱛᱟᱨᱟᱯᱤᱴᱷ ᱢᱚᱱᱫᱤᱨ᱿

ᱰᱮᱢᱚᱜᱽᱨᱟᱯᱷᱤ
᱒0᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲᱞᱮᱠᱟ ᱞᱮᱠᱟᱛᱮ ᱱᱚᱶᱟ ᱥᱟᱦᱟᱨ ᱨᱮ ᱕᱗000 ᱦᱚᱲ ᱠᱚ ᱛᱟᱦᱮᱱᱟ᱾ ᱚᱱᱟ ᱢᱩᱫ ᱨᱮ ᱒᱙0᱗0 ᱜᱚᱴᱟᱱ ᱠᱩᱲᱤ ᱟᱨ ᱒᱗᱙᱓0 ᱜᱚᱴᱟᱱ ᱠᱚᱨᱟ ᱢᱮᱱᱟᱜ ᱠᱚᱶᱟ᱾
ᱠᱟᱹᱣᱰᱤ ᱟᱹᱨᱤ
ᱱᱚᱶᱟ ᱥᱟᱦᱟᱨ ᱫᱚ ᱫᱷᱤᱨᱤ ᱨᱟᱹᱯᱩᱫ ᱟᱨ ᱫᱷᱤᱨᱤ ᱠᱷᱟᱫᱟᱱ ᱞᱟᱹᱜᱤᱫ ᱦᱚ ᱵᱟᱰᱟᱭᱚᱜ-ᱟ᱾ ᱱᱚᱰᱮ ᱓᱕0 ᱜᱚᱴᱟᱱ ᱫᱷᱤᱨᱤ ᱨᱟᱹᱯᱩᱫ ᱠᱟᱹᱨᱠᱷᱟᱱᱟ ᱢᱮᱱᱟᱜᱟ ᱱᱚᱶᱟ ᱨᱮ ᱜᱚᱴᱟ ᱵᱤᱨᱵᱷᱩᱢ ᱟᱨ ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮᱱ ᱦᱚᱲ ᱠᱚ ᱠᱟᱹᱢᱤᱭᱟ᱾ ᱛᱟᱨᱟᱯᱤᱴᱷ ᱢᱚᱱᱫᱤᱨ ᱨᱟᱢᱯᱩᱨᱦᱟᱴ ᱠᱷᱚᱱ ᱙ ᱠᱤᱢᱤ ᱥᱟᱹᱜᱤᱱ ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱰᱮ ᱟᱹᱰᱤ ᱜᱟᱱ ᱦᱚᱲ ᱠᱚ ᱦᱤᱡᱩᱜᱻᱥᱮᱱᱚᱜ-ᱟ ᱚᱱᱟᱛᱮ ᱟᱭᱢᱟ ᱜᱟᱱ ᱦᱳᱴᱮᱞ ᱠᱚ ᱢᱮᱱᱟᱜᱟ᱾
ᱦᱚᱨᱰᱟᱦᱟᱨ
ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱚᱞᱠᱟᱛᱟ ᱟᱨ ᱯᱚᱱᱚᱛ ᱨᱮᱱᱟᱜ ᱮᱴᱟᱜ ᱥᱟᱦᱟᱨ ᱠᱚ ᱥᱟᱶ ᱨᱟᱢᱯᱩᱨᱦᱟᱴ ᱥᱚᱲᱚᱠ ᱟᱨ ᱨᱮᱞ ᱛᱮ ᱡᱚᱯᱨᱟᱣ ᱢᱮᱱᱟᱜᱟ᱾ ᱟᱭᱢᱟ ᱜᱟᱱ ᱮᱠᱥᱯᱨᱮᱥ(express) ᱟᱨ ᱯᱮᱥᱮᱱᱡᱟᱨ ᱴᱨᱮᱱ ᱫᱤᱱᱦᱤᱞᱳᱜ ᱨᱟᱢᱯᱩᱨᱦᱟᱴ ᱨᱮᱞ ᱴᱮᱥᱚᱱ ᱛᱮ ᱯᱟᱨᱚᱱ ᱪᱟᱞᱟᱜᱟ᱾ 
ᱟᱨᱦᱚ ᱵᱟᱥ ᱛᱮ ᱨᱟᱢᱯᱩᱨᱦᱟᱴ ᱠᱷᱚᱱ ᱠᱚᱞᱠᱟᱛᱟ, ᱥᱤᱞᱤᱜᱩᱲᱤ, ᱟᱥᱟᱱᱥᱳᱞ, ᱫᱩᱨᱜᱟᱯᱩᱨ, ᱵᱚᱨᱫᱷᱚᱢᱟᱱ, ᱥᱩᱨᱤ, ᱵᱚᱦᱚᱨᱚᱢᱯᱩᱨ,  ᱢᱟᱞᱫᱟ, ᱫᱩᱢᱠᱟ ᱮᱢᱟᱱ ᱥᱟᱦᱟᱨ ᱠᱚᱨᱮ ᱥᱮᱢ ᱡᱩᱛᱩᱜᱟ᱾

ᱵᱟᱦᱚᱨᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ